RESOLUCIÓN do 6 de febreiro de 2026, da Dirección Xeral de Formación e Cualificación para o Emprego, pola que se procede á publicación das subvencións concedidas ao abeiro do disposto na Orde do 13 de agosto de 2024 pola que se establecen as bases reguladoras para o período 2024-2026 e se efectúa a primeira convocatoria de subvencións, en réxime de concorrencia non competitiva, co fin de financiar accións formativas do Sistema de formación profesional dos graos A, B e C, e competencias clave, destinadas a persoas traballadoras ocupadas, para o exercicio 2024, e na Orde do 12 de decembro de 2024 pola que se efectúa a segunda convocatoria de subvencións, en réxime de concorrencia non competitiva, para o financiamento de accións formativas do Sistema de formación profesional dos graos A, B e C, e competencias clave, destinadas a persoas traballadoras ocupadas, para o exercicio 2025 (código de procedemento TR301X).
Consellería de Emprego, Comercio e Emigración — III. Outras disposicións — 20/02/2026

A Lei 9/2007, de 13 de xuño, de subvencións de Galicia, DOG núm. 121, do 25 de xuño, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
A Orde do 13 de agosto de 2024, DOG núm. 167, do 30 de agosto, en diante orde de bases, estableceu as bases reguladoras e as condicións polas que se rexerán, no período 2024-2026 e no ámbito da Comunidade Autónoma de Galicia, as convocatorias públicas de subvención das accións formativas do Sistema de formación profesional dos graos A, B e C, e competencias clave, para persoas traballadoras ocupadas (procedemento TR301X), e efectúase a primeira convocatoria.
A finalidade da orde de bases consiste no financiamento das especialidades formativas ofertadas en cada convocatoria, as cales estarán dirixidas á adquisición e mellora de competencias profesionais con impacto no mercado laboral conducentes a unha formación formal total ou parcial incluída nun certificado profesional, ou á adquisición de competencias clave.
Poderán ser beneficiarias das subvencións as empresas e as entidades sen ánimo de lucro que, na data de entrada en vigor da correspondente convocatoria, estean acreditadas ou, de ser o caso, inscritas para impartiren no ámbito da comunidade autónoma as ofertas formativas do Sistema de formación profesional dos graos A, B e C e/ou as competencias clave para as cales soliciten subvención.
Con data do 29 de xaneiro de 2025 publicouse no DOG núm. 19 a Orde do 12 de decembro de 2024 pola que se efectúa a segunda convocatoria de subvencións, en réxime de concorrencia non competitiva, para o financiamento de accións formativas do Sistema de formación profesional dos graos A, B e C, e competencias clave, destinadas a persoas traballadoras ocupadas, para o exercicio 2025.
Os créditos destinados á primeira e á segunda convocatorias foron os seguintes:
A relación de subvencións concedidas e empresas beneficiarias delas, ordenadas por convocatoria e código de expediente, publícase como anexo desta resolución.
Santiago de Compostela, 6 de febreiro de 2026